title: ݣوانشية
text: لݣوانشية هي لوغة منقارضة كانو كايهضرو بيها لݣوانشا فجزر لكناري حتالين لقرن 16 أولا 17. هاد اللوغة ماتت من مورا لغزو الصبليوني لجزر لكناري، بحيت أن لإتنية دلݣوانش دخلات ونصاهرات مع التقافة الصبليونية. اللوغة لݣوانشية تعرفات ليوما بلجمل ولكلمات اللي قيّدوها الجغرافيين والرحالة اللولين، وحتى فبزاف ديال السميات دلبلايص ولكلمات اللي بقاو فالصبليونية ديال الناس دلكناري.